Laat my eerstens toe om mnr. Piet van Zyl formeel bekend te stel en hom ook te bedank dat hy die pos van Departementshoof aanvaar het. Ek wens hom alles van die beste toe in hierdie fundamentele leierskaprol wat hy, saam met sy span bestuurders, vervul, om die wetgewende mandaat van my departement te volvoer, asook die visionêre verpligting, om te verseker dat ons 'n Wes-Kaap bou wat aan al sy inwoners 'n oop samelewing skenk.
Speaker -hierdie visie vra van ons almal om te verseker dat elke persoon oor die vermoë, die hulpbronne en die krag beskik om 'n lewe van waarde te lei.